 

**Projektas „Motyvuoti mokytojai ir tėvai – motyvuoti mokiniai“**

**Nr. 09.2.1-ESFA-K-728-01-0022**

**2018–2019 metai**

**8 d KLASĖS TĖVŲ IR MOKINIŲ SESIJA**

**Laikas:** 2019m. gegužės 15 d. 116 kab.

**Dalyviai:** tėvai -11, mokiniai- 11

Sesiją vyko naudojant dalyvaujančios lyderystės metodus (atidarymo ratas, triados).

Sesijos metu buvo kalbėta apie projekto įtaką. Tėvams ir mokiniams buvo užduotas klausimas; „Kokią projekto įtaką pajaučiau ir ko norėčiau daugiau arba mažiau”.

Teigiamų pokyčių pastebėta mokytojų ir mokinių tarpusavio bendravime, skiriama laiko mokiniams išklausyti, mažiau rodomos mokytojo neigiamos emocijos (biologija, rusų k., fizika, chemija); kai kurie mokytojai ( neįvardinta) stengiasi nuosekliau išaiškinti užduotis, bet pastebėta, kad individualaus komentavimo, paaiškinimo nepakanka arba tai buvo daroma atmestinai.

Tebelieka atvira problema konsultacijų vedimas ( mokiniai paliekami savarankiškai atlikti užduotis, mokytojas išeina); namų darbai užduodami nevienodai ir neaišku, kodėl tiems mokiniams. Komentuota, kad neaiškūs vertinimai, kai nežinomi vertinimo kriterijai arba teigiama, kad „buvo nesąžiningo vertinimo”.

Apibendrinant galima teigti, jog projekto eigos metu vykdytos veiklos gana žymiai prisidėjo prie mokinių mokymosi rezultatų gerėjimo (fiksuojamos kelių mokinių ryški individuali pažanga), pakilo kai kurių mokinių savivertė, pradėjo stengtis ir mokytis ir lankyti mokyklą, pagerėjo bendravimo įgūdžiai.

Kadangi mokiniai yra aštuntoje klasėje ir kitąmet keičia ugdymo įstaigą, tėvai nematė tikslingumo tartis ką kitais metais reiktų daryti, kad pavyktų laikytis nusistatytų įsipareigojimų.

Tėvai ir mokiniai pritarė mokyklos aktyvo sesijos metu išsikeltiems tikslams ir numatytam veiksmų planui. Komentavo ir teigiamai vertino mokyklos vidaus aplinkos edukacinius akcentus.

Pasiūlymai: 1. Gerinti lauko aplinkos funkcionalumą prie pradinių klasių korpuso įrengiant žaidimų ( krepšinio ar kt.) aikštelę/ aikšteles.

2. Į netradicinėje erdvėje organizuojamų pamokų planavimą / vedimą įtraukti tėvus, jų darbovietes.

3. Įrengti „tyliąsias“ poilsines zonas mokiniams ( mokyklos viduje, o gal ir lauke).

4. Valgykloje galėtų būti dvi eilės: viena maistui, o kita tik bandelei, gal dar gėrimui.

Renginio akimirkos nuotraukose

 

 

